ترامپ‌ین کورکنی‌نین شیرکتی، نیویورک رهبرلیگینی آلداتمیش
آمریکا‌نین پرزیدنتی دونالد ترامپین کورکنی جرد کوشنرین شیرکتی‌نین، نیویورک شهر رهبرلیگینی آلداتدیغی اورتایا چیخدی.
آسوشیتد پرس‌ین اؤزل خبرینه گؤره، کوشنرین صاحبی اولدوغو املاک شیرکتی کوشنر 2015ده قوینس محله‌سینده 3 منزیل ساتین آلدی.
بو بینا‌لارداکی ایجارچی‌لرین چوخو، بینا صاحب‌لری‌نین ایجارچی‌لری قووماسینی و ایجاره‌لری یوکسلمه‌سینی انگلله‌ین اؤزل قایدا‌لارلا قورونوردو.
آنجاق شیرکت، 2 ایل سونرا 3 بینا دا 60 میلیون دو‌لارا، یعنی آلدیغی قیمتین یوزده50سیندن آرتیق قارلا ساتماغی باجاردی.
کوشنر بو ساتیشا دایر شهر رهبرلیگینه وئردیگی سندلرده، بینا‌لاردا قانون طرفین‌دن قورونان هئچ بیر ایجارچی اولمادیغینی بیلدیردیگی معلوم اولدو.
آمریکادا ایجارچی‌لرین حقوق‌لارینی قوروماغا یؤنه‌لیک بیر تشببوس اولان هووسینگ رایتس اینیتیاتیو-ین قوروجوسو آرون کار، شیرکتین بینا‌لاردا ایش ایجازه‌سی مراجعت‌لرینی توپلایا‌راق آپ ایله بؤلوشدو.
شیرکت، آلدیغی 3 منزیل اوچون 2015ده کئچیردیگی تیکینتی ایجازه‌سی عریزه سندلرینده، منزیل‌لرده قانونلا قورونان هئچ بیر ایجارچی اولمادیغی ساندیغینی ایشاره‌له‌دی. آنجاق بیر نئچه آی سونرا ائتدیگی بیاننامه‌سینده، شیرکتین بینا‌لارین اوّلکی صاحبین‌دن 94 قانونلا قورونان ایجارچی ده تحویل آلدیغی قید اولونوب.
هووسینگ رایتس اینیتیاتیو، کوشنر  شیرکتی‌نین 2013-2016-جی ایللر آراسیندا نیویورک‌داکی 34 بینا اوچون ان آزی 80 تیکینتی ایجازه‌سی مراجعتینده ساختالاشدیرما ائتدیگینی، بو مراجعت‌لرین هئچ بیرینده قانونلا قورونان کیرایه نیشین‌لرینی بیلدیرمدیگینی بیلدیریب.
وئرگی بیاننامه‌لری ایسه بو بینا‌لاردا 300دن آرتیق بو حالدا ایجارچی اولدوغونو گؤستریر.
کارر، شیرکتین بو مراجعت‌لرده یانلیش معلومات‌لار دولدورماسی، مالیه مسئولیت‌دن قاچما و ده یاتیریمینا سرعت‌لی بیر دؤنوش آلماق تشببوسونو گؤستریر" ایفاده‌لرینی ایستیفاده ائتدی.
شیرکت‌دن، سؤزو گئدن ادعا‌لارا قارشی ائدیلن آچیقلامادا، بو سندلرین اوچونجو طرف‌لرله حاضیرلاندیغی و ده موستقیل موشاویرلر طرفین‌دن نظارت ائدیلدیگی، اگر هر هانسی بیر سهو و یا پوزونتو وارسا آچیلان دوزلده‌جگینی بیلدیریلدی.
بیاناتدا،
کوشنر، هئچ بیر ایجارچی قانونی حاقلاریندان‌ محروم ائتمز. شیرکت، سون 30 ایل عرضینده مین‌لرله دایره و بینا چوخ آز سایدا شیکایتله یئنی‌لمیش‌دیر" ایفاده‌سی یئر آلدی.
